Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu kehotti Eurooppaa pitämään Israelia -
kumppanina ääri-islamin vastustamisessa, -
sen sijaan että arvostelisi sen palestiinalaispolitiikkaa.
Itävallan presidentti Heinz Fischer vieraili Teheranissa.
Hän toivoo talousvoittoja kummallekin valtiolle suhteiden kohentuessa.
USA:n entinen varapresidentti Dick Cheney varoitti, -
että Iran-sopimuksella voi olla katastrofaaliset seuraukset.
Pääministeri Netanjahu on kaksipäi- väisellä vierailulla Iso-Britanniassa.
Hän pyrkii korostamaan Israelin turvallisuushuolia ääri-islamista -
ja Iranin ja suurvaltojen solmimasta ydinohjelmasopimuksesta.
Netanjahu tapasi Eurooppa-neuvoston puheenjohtaja Tuskin Jerusalemissa, -
ennen kuin nousi Lontoon-lennolle vaimonsa Sarahin kanssa.
Hän kehotti pitämään Israelia kump- panina ääri-islamin vastustamisessa -
maan palestiinalaispolitiikan arvostelun sijaan.
Euroopan pitäisi tukea Israelia eikä painostaa ja hyökätä sitä vastaan.
Israel on Euroopan ainoa todellinen kilpi Lähi-idässä ääri-islamia vastaan.
Olemme valmiit yhteistyöhön Euroopan, Afrikan ja muiden kanssa -
taistelussa ääri-islamia vastaan.
Se vaatii asennemuutosta. Muutos vie aikaa, mutta saamme sen aikaan.
Se on minun ja David Cameronin keskustelujen pääkohtia.
Toiseksi meidän pitäisi taistella ääri-islamia vastaan -
rajojemme lisäksi myös alueidemme sisällä.
Palattuani pidän kokouksen jo pitämieni tapaamisten pääsisällöstä -
eli joukkojen vahvistamisesta, täytäntöönpanon tehostamisesta, -
vähimmäisrangaistuksista, itsemurha- pommittajien kotien räjäyttämisestä -
ja muista askelista niitä vastaan, jotka yrittävät iskeä sisältä käsin.
En suvaitse terrorismia lainkaan.
EU pyrkii toteuttamaan määräyksen -
merkitä Länsirannan asutuksissa valmistetut israelilaistuotteet, -
jotta olisi selvää, että ne on tehty alueella, jota EU pitää miehitettynä.
Aie on suututtanut Israelin, jonka mielestä EU on kaksinaismoraalinen -
ja rankaisee tärkeää kauppakumppania.
Iso-Britanniaan laskeuduttuaan Netanjahu tarttui tilaisuuteen -
ja varoitti kansainvälistä yhteisöä Iranin todellisista aikeista.
Hän viittasi Iranin korkeimman johtajan Khamenein kommentteihin, -
että Iran tahtoo vakaasti tuhota juutalaisvaltion.
Khamenei ei anna sopimuksen tukijoille tilaa kuvitelmille.
Hän vakuutti, että USA on paholainen ja että Iran aikoo tuhota Israelin.
Sitä ei tapahdu. Israel on vahva maa, joka vahvistuu entisestään.
Iranin tyrannin sanoista voi päätellä, että kaikkien vastuullisten maiden -
pitää tehdä yhteistyötä Iranin terrorismin lopettamiseksi.
Sopimuksen myötä se vain kasvaa.
300 mielenosoittajaa heilutti lippuja ja kylttejä "Vapauttakaa Palestiina" -
Lontoon keskustassa pääministeri Netanjahun vierailua vastaan.
Protesti kävi väkivaltaiseksi, -
kun palestiinalaismieliset aktivistit kahakoivat poliisin kanssa -
näiden tultua Downing Streetille britti- pääministeri Cameronin asunnolle.
Noin 107 000 ihmistä on allekirjoitta- nut vaatimuksen pidättää Netanjahu -
syyttäen tätä sotarikoksista -
Gazaa hallitsevan Hamasin ja Israelin viimevuotisessa Gazan sodassa.
Netanjahu ei ole tervetullut. Olemme erittäin tyytymättömiä siihen, -
että pääministerimme on tekemisissä sellaisen terroristimaan kanssa, -
joka jatkuvasti pommittaa palestiina- laisalueita ja rakentaa siirtokuntia.
Melko lähellä eristetyllä alueella 50 Israel-mielistä mielenosoittajaa -
heilutti Israelin lippuja ja huusi tukea juutalaisvaltiolle.
Erimielisyys Cameronin kanssa ei tee minusta brittivastaista.
Se on vain poliittinen kanta.
Erimielisyys Netanjahun kanssa ei ole väärin, mutta siinä menee raja, -
että vastustaa maailman ainoan juutalaisvaltion olemassaoloa.
Iso-Britannia vastasi pidätysvaatimukseen, -
että vierailevilla valtionpäämiehillä on koskemattomuus, -
eikä Netanjahua voida siksi pidättää.
Eurooppa-neuvoston puheenjohtaja Donald Tusk -
päätti kaksipäiväisen Lähi-idän vierailun.
Hän tapasi israelilaisjohtajia -
ja sen jälkeen palestiinalaispresidentti Abbasin Ramallassa.
Tusk ja Abbas keskustelivat keinoista elvyttää rauhanneuvottelut, -
jotka kaatuivat vuoden 2014 huhtikuussa.
Itävallan presidentti Heinz Fischer vieraili Teheranissa -
ensimmäisenä länsimaisena valtion- päämiehenä kymmeneen vuoteen.
Hän kertoi Iranissa toivovansa talousvoittoja kummallekin valtiolle -
suhteiden kohentuessa.
Tässä mielessä yritämme vahvistaa taloussuhteita.
Olemme laskeneet, että tämän vuoden taloudellisten etujen määrä -
tulee olemaan noin 300 miljoonaa euroa.
Tulevaisuudessa odotamme kauppasuhteiden tasaista kasvua.
Tahdomme vahvistaa kulttuurisuhteita ja tieteellistä yhteistyötä.
Olemme vakuuttuneet siitä, -
ettei tällainen yhteistyö hyödytä vain jompaakumpaa valtiota, -
vaan se hyödyttää automaattisesti molempia.
Heinäkuussa Iran solmi kiistellyn ydinohjelmasopimuksen -
P5+1-maiden eli USA:n, Venäjän, Kiinan, Ranskan, Iso-Britannian -
ja Saksan kanssa Wienissä pidettyjen neuvottelujen jälkeen.
USA:n entinen varapresidentti Dick Cheney varoitti, -
että Iran-sopimuksella voi olla katastrofaaliset tulokset.
Cheney puhui American Enterprise Institute -ajatushautomossa.
Hän sanoi, että sopimus "antaa Iranille keinon laukaista ydinase USA:han" -
ja koko muuhun maailmaan.
Kongressin äänestyksellä on tuntuvat seuraukset.
Sopimuksen hyväksyntä ei estä Iranin tuloa ydinasevaltioksi.
Sen lisäksi, että Obaman sopimus avaa Iranille tien ydinasearsenaaliin, -
se antaa Iranille rahoitusta ja aseita, joita se käyttää terrorin tukemiseen, -
valta-asemaan Lähi-idässä ja Israelin tuhoamisaikeiden edistämiseen.
Lisäksi se uhkaa arabihallintoja ja estää USA:ta -
puolustamasta liittolaisiaan ja intressejään Persianlahdella.
Kun rajoitukset ballististen ohjusten ohjelmalta poistuvat, -
sopimus antaa Iranille keinon laukaista ydinaseen USA:han.
En tunne historiasta mitään maata, -
joka olisi suostunut takaamaan, että keino tuhota se -
on jonkin toisen maan, etenkin vihamielisen maan, käsissä.
Obaman pyyntö kongressille on histo- riallisen ja vaarallisen ainutlaatuinen.
Tulokset voivat olla katastrofaaliset.
USA:n lainsäätäjät äänestävät 17. syyskuuta siitä, -
hyväksyvätkö he Iranin ydinohjelmasopimuksen.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen